

PROJEKTS uz 30.01.2025.

vēlamais datums izskatīšanai: Izglītības, kultūras, sporta un sociālā komitejā 05.02.2025.

domes sēdē: 27.02.2025.

sagatavotājs, ziņotājs: Olga Rinkus, Rūta Zunde

 LĒMUMS

Ādažos, Ādažu novadā

2025. gada 27. februārī **Nr.**«DOKREGNUMURS»

**Par sadarbību tūrisma attīstības veicināšanai Vidzemes piekrastē**

Tūrisma sadarbības tīkls “Vidzemes piekraste” aptver teritoriju, kas sniedzas 10 km attālumā no piekrastes, iekļaujot Ādažu pilsētu, Ādažu pagastu, Carnikavas pagastu, Saulkrastus, Skultes pagastu, Liepupes pagastu, Salacgrīvu, Salacgrīvas pagastu, Ainažus, Ainažu pagastu.

Vidzemes piekrastes pašvaldībām tūrisma jomā ir ilgstošas tradīcijas – pirmā sadarbība izveidota jau 2013. gadā. Līdz šim sadarbības tīkls izmantoja zīmolu “Saviļņojošā Vidzeme”, lai mērķtiecīgi veicinātu Vidzemes piekrastes reģiona atpazīstamību starptautiskā tirgū, palielinātu uzturēšanās laiku galamērķos, mazinātu tūrisma sezonalitātes ietekmi, veicinātu piedāvājumu kvalitātes izaugsmi, nodrošinātu ilgtspējīgu attīstību un iesaistīto pušu sadarbību.

Lai nostiprinātu ilggadējo sadarbību starp Ādažu, Saulkrastu un Limbažu novadu pašvaldībām, Ādažu novada pašvaldība tiek aicināta slēgt jaunu sadarbības vienošanos. Sadarbība paredz tajā iekļaut arī valsts un reģiona institūcijas: Dabas aizsardzības pārvaldi, AS “Latvijas Valsts meži”, biedrību “Vidzemes tūrisma asociācija”, SIA “Rīgas meži” un Vidzemes augstskolu.

Sadarbības vienošanās priekšmets ir noteikumi un kārtība tūrisma attīstības veicināšanai Vidzemes piekrastē starp iesaistītajām pusēm un institūcijām, lai radītu ilgtspējīgu, pievilcīgu un konkurētspējīgu tūrisma galamērķi, kas veicina ekonomisko izaugsmi, nodarbinātību un dzīves kvalitātes uzlabošanu vietējā sabiedrībā.

Ādažu novada pašvaldības līdzdalība ir būtiska, lai nodrošinātu efektīvu informācijas apmaiņu, savlaicīgu komunikāciju un saskaņotu rīcību starp pašvaldībām, kā arī lai piedalītos Vidzemes piekrastes tūrisma attīstības procesos.

Sadarbības vienošanās paredz iesaistīto pušu aktīvu darbu, lai sekmētu resursu koplietošanu un kopīgu mērķu sasniegšanu. Vienošanās neietver finanšu norēķinus un saistības. Sadarbības vienošanos paredzēts parakstīt uz desmit gadiem, t.i., līdz 31.12.2034., ar iespēju to pagarināt.

Sadarbības vienošanās noslēgšana atbilst Attīstības programmas 2021.-2027. gadam ilgtermiņa prioritātēm:

* “VTP4: Aizsargāta un sakopta dabas vide brīvā laika pavadīšanas iespējām dabā”, rīcības virzieniem “RV4.1: Publisko ūdeņu piekrastes teritoriju labiekārtošana, kā arī pastaigu taku un atpūtas vietu izveide un rekreācijas objektu attīstība piekrastes un publisko ūdeņu tuvumā” (uzdevumiem “U4.1.1: Attīstīt rekreācijas infrastruktūru”, “U4.1.2: Ilgtspējīgi apsaimniekot piekrastes un publiskos ūdeņus”), “RV4.2: Dabas parka “Piejūra” attīstība” (uzdevumiem “U4.2.1: Īstenot novada ilgtspējīgas attīstības intereses dabas parka “Piejūra” teritorijā”, “U4.2.2: Ilgtspējīgi iekļaut dabas parku “Piejūra” novada atpūtas un sporta aktivitātēs”), “RV4.3: Ādažu novada kā tūrisma vides tēla popularizēšana” (uzdevumiem “U4.3.1: Stiprināt Ādažu novada tēlu un atpazīstamību”, “U4.3.2: Attīstīt tūrismu Ādažu novadā”, “U4.3.3: Izstrādāt un popularizēt jaunus tūrisma produktus”);
* “VTP11: Ādažu novada kultūrvides attīstība”, rīcības virzieniem “RV11.2: Bibliotēkas popularitātes, informācijpratības un medijpratības veicināšana”, “RV11.3: Kultūrvēsturisku objektu pētniecība, attīstība un integrēšana tūrisma objektos” (uzdevumiem “U11.3.3: Prezentēt iegūtos rezultātu, veidojot ekspozīcijas un tematiskās izstādes muzejiskajās iestādēs, vadot ekskursijas un organizējot pasākumus, kā arī veidojot dažāda rakstura publikācijas”, “U11.3.6: Atbalstīt kultūrvēsturisku vērtību saglabāšanu, veidot mūsdienīgu tūrisma piedāvājumu, balstoties uz senām tradīcijām”);
* “VTP14: Attīstīta sadarbība ar citām pašvaldībām, iestādēm un organizācijām” rīcības virzienam “RV14.1: Sadarbības veicināšana ar citām pašvaldībām, iestādēm un organizācijām” (uzdevumiem “U14.1.1: Īstenot sadarbību ar kaimiņu pašvaldībām”, “U14.1.2: Īstenot sadarbību ar privātajiem investoriem, uzņēmējiem, privātpersonām”, “U14.1.5: Īstenot sadarbību ar Vides aizsardzības un reģionālās attīstības ministriju un vides pārvaldes institūcijām (Dabas aizsardzības pārvaldi u.c.)”, “U14.1.7: Īstenot sadarbību ar NVO”, “U14.1.10: Īstenot sadarbību ar citām iestādēm”).

Pamatojoties uz Pašvaldību likuma 4. panta pirmās daļas 5. punktu, 10. panta pirmās daļas 21. punktu, 78. panta pirmo daļu, Valsts pārvaldes iekārtas likuma 54. panta piekto daļu, Tūrisma likuma 8. panta 3. un 5. punktu, kā arī Izglītības, kultūras, sporta un sociālās komitejas 05.02.2025. atzinumu, Ādažu novada pašvaldības dome

**NOLEMJ:**

1. Slēgt vienošanos par sadarbību tūrisma attīstības veicināšanā Vidzemes piekrastē ar Saulkrastu novada pašvaldību, Limbažu novadu pašvaldību, Dabas aizsardzības pārvaldi, AS “Latvijas Valsts meži”, biedrību “Vidzemes tūrisma asociācija”, SIA “Rīgas meži” un Vidzemes augstskolu līdz 31.12.2034. (pielikumā).
2. Pašvaldības domes priekšsēdētājai parakstīt 1. punktā minēto vienošanos.
3. Carnikavas Novadpētniecības centra Tūrisma informācijas centram nodrošināt sadarbības vienošanās saistību izpildi.
4. Papildināt Attīstības programmas (2021-2027) Rīcības plāna uzdevumu “U14.1.10: Īstenot sadarbību ar citām iestādēm” ar jaunu pasākumu “Ā14.1.10.23. Sadarbību tūrisma attīstības veicināšanā Vidzemes piekrastē ar Saulkrastu novada pašvaldību, Limbažu novadu pašvaldību, Dabas aizsardzības pārvaldi, AS “Latvijas Valsts meži”, biedrību “Vidzemes tūrisma asociācija”, SIA “Rīgas meži” un Vidzemes augstskolu” (atbildīgais – Carnikavas novadpētniecības centrs; izpildes termiņš 2025.-2034.; Finanšu resursi – Pašvaldības finansējums, cits finansējums; Iznākuma rādītāji – Noslēgta vienošanās par sadarbību tūrisma attīstības veicināšanā Vidzemes piekrastē ar Saulkrastu novada pašvaldību, Limbažu novadu pašvaldību, Dabas aizsardzības pārvaldi, AS “Latvijas Valsts meži”, biedrību “Vidzemes tūrisma asociācija”, SIA “Rīgas meži” un Vidzemes augstskolu. Sadarbības mērķis ir radīt ilgtspējīgu, pievilcīgu un konkurētspējīgu tūrisma galamērķi, kas veicina ekonomisko izaugsmi, nodarbinātību un dzīves kvalitātes uzlabošanu vietējā sabiedrībā.”.
5. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Sagatavotājai – 1 eks.

Zunde, 29326285